คือ ท้องนอกมดลูก ถูกตัดปีกมดลูกข้างซ้ายออก หนูฝังเข็มมา 2ปีเลือดออกมดลูกมาตลอด2ปี หนูควร ทำไงค่ะ เเล้วหนูมีปีกมดลูกข่างเดีายวหนูสามารถมาน้องได้อีกมั้ยคาะ อันตรายมั้ย
สวัสดีค่ะ ผลข้างเคียงของยาฝังคุมกำเนิดนั้น ส่วนใหญ่มักทำให้เกิดเลือดออกกะปริดกะปรอย แต่จะมีปริมาณน้อยๆ แต่ในบางรายอาจทำให้มีประจำเดือนมาบ่อย หรือมาติดต่อกันนานๆ ได้ หรือในบางรายอาจทำให้ประจำเดือนขาดหายไปก็ได้ดังนั้น การมีเลือดออกมาตลอด 2 ปีตั้งแต่ฝังยาคุมกำเนิดมา ก็น่าจะเกิดจากผลข้างเคียงของยาฝังได้ อย่างไรก็ตาม แนะนำควรไปพบสูติ-นรีแพทย์เพื่อรักษาให้เลือดหยุดไหล ป้องกันไม่ให้เกิดภาวะโลหิตจางตามมา เช่น อาจห้ยาฮอร์โมนเอสโตรเจนเสริม หรือให้ยาคุมกำเนิดชนิดที่เป็นฮอร์โมนรวมทานร่วมไปด้วย หรือให้ยาหยุดการไหลของเลือด เช่น tranexamic acid (กรดทรานเอกซามิก) หรืออาจพิจารณาถอดยาฝังคุมกำเนิดออก เป็นต้น และหากมีภาวะโลหิตจางเกิดขึ้น ก็ต้องรักษาร่วมไปด้วยค่ะสำหรับการที่ถูกตัดปีกมดลูกออกไป 1 ข้างนั้น ก็ยังสามารถที่จะมีลูกได้ตามปกติค่ะ เพราะยังเหลือปีกมดลูกหรือท่อนำรังไข่อีกหนึ่งข้างค่ะ